Autoimuun Hepititis | Health24
Posted by: marlene | 2013/02/12
Ek wil net graag weet wat se dieet kan ek volg waarby my lewer baat sal vind.Ek is regtig onseker want party se sny op proteine ander weer se suiwel is nie goed nie.
Dit moet ook n dieet wees wat sal help met spastiese dikderm want die llewerinflammasie laat my maag baie swel.
Dan is ek ook elke dag hier van 12uur af doodmoeg.
Ek wag graag op u
Ek is jammer om te verneem van jou probleme met auto-immune hepatitis, spastiese dikderm en uiterste moegheid. Aangesien jy aan 3 ernstige toestande ly, is dit essensieel dat jy 'n geregistreerde dieetkundige moet raadpleeg. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind. Die dieetkundige sal 'n lae-vet dieetvoorskrif vir jou uitwerk sodat jy die probleem met jou lewer, spastiese dikderm en moegheid sal kan bekamp. Klik op 'Diet & Nutrition', en 'Food as Medicine', om meer te lees oor lae-vet-diëte. Doen 'n soektog vir 'Irritable Bowel Disease' om wenke te kry vir die dermsiekte, veral oor die gebruik van probiotika of 'goeie' mikroörganismes. Die dieetkundige sal moontlik saam met jou geneesheer moet vasstel wat jou moegheid veroorsaak - die hepatitis en aangetasde lewer, of 'n ystergebrek, of skildklier wanfunksie of miskien ook insulienweerstandigheid- en dit dan met dieet behandel.